38 



lehet aztán csodálkozni, hogy ezek a csapatosan telelő hernyók, 

 többi falánk társaikkal — minők péld. a gyűrűs pille (Bombyx 

 neustriá), a gyapjas pille (Ocneria dispar) stb. hernyói — karöltve, 

 a gyümölcsfákban néha akkora garázdaságot tesznek. 



A kártékony hernyók irtására és különösen a hernyófészkek 

 megsemmisítésére azért minden gazdának már kora tavaszszal a 

 legnagyobb gondot kellene fordítani. Igaz ugyan, hogy a kártékony 

 rovarokat és petéiket, valamint a hernyófészkeket a télen át is 

 nálunk maradó rovarevő madarak, kivált a czinkék. folytonosan irt- 

 ják és pusztítják ; de az értelmes gazda mégsem bízhatja magát 

 egészen e hasznos madarak támogatására, hanem idejekorán neki 

 magának is hozzá kell látni a hernyózáshoz. Meg kell pedig ezt 

 tennie nemcsak a saját maga jóvoltáért, hanem a szomszédjai, tehát 

 a közügy érdekében is. A dolog természetéből folyik, hogy a ro- 

 varkárok ellensúlyozása és csökkentése csakis valamennyi érdeklett 

 birtokosnak vállvetett közreműködése mellett lehetséges ; a hernyó- 

 zásnak is csak akkor lehet kellő sikere, ha azt egy birtokos sem 

 mulasztja el. Mert mit használhat az, ha valaki péld. gyümölcsfáit 

 mind szépen lehernyóztatja, a szomszédja pedig nem? A hanyag 

 szomszéd kertjéből előbb-utóbb átmásznak a falánk hernyók az ő 

 kertjébe is, s a gazda egy napon csak arra ébred, hogy munkája 

 kárba veszett, mert gondosan letisztított fái ismét hernyó-lépettek. 



A kártékony hernyók ellen tehát szintén csak az érdeklett 

 gazdaközönségnek együttes vállvetett munkássága biztosíthatja a 

 kivánt sikert. Innen van, hogy csaknem valamennyi európai állam- 

 ban az általánosan kötelező hernyózásról külön törvények és sza- 

 bályrendeletek intézkednek. Francziaországban már 1732-ben királyi 

 rendelet tette kötelezővé a hernyófészkek leszedését ; sőt még a 

 nagy franczia forradalom férfiai sem feledkeztek meg e tárgyról, s 

 a hernyózásra, a kártékony hernyók és hernyófészkek irtására még 

 most is érvényben levő törvényt (26 ventőse an IV.) hoztak. 



Hazánkban e kérdéssel a törvényhozás még nem foglalkozott 

 ugyan, de azért egyes törvényhatóságok megfelelő szabályrendele- 

 tek útján gondoskodtak róla. A kezdeményezés e tekintetben a 

 földmívelés-, ipar- és kereskedelemügyi m. k. minisztériumtól in- 

 dult ki, mely a gyümölcsfákra, kerti fákra és cserjékre nézve kár- 

 tékony hernyók és rovarok irtására s az e czélra szükséges intéz- 

 kedések megtételére már 1871-ben valamennyi törvényhatóságot 

 figyelmeztetett, 1872-ben pedig külön szabályrendeletek alkotására 

 felhívott. A minisztérium ez alkalommal közölte egyszersmind azo- 



